מונגול (סרט)

מונגול (ברוסית: Монгол, הופץ בשם מונגול: עלייתו של ג'ינגיס חאן בארצות הברית, מונגול: עלייתו לשלטון של ג'ינגיס חאן בממלכה המאוחדת) הוא סרט היסטורי אפי משנת 2007 שבוים על ידי סרגיי בודרוב, אודות חייו המוקדמים של טמוג'ין, אשר מאוחר יותר נודע בכינוי ג'ינגיס חאן. העלילה עובדה מתוך תסריט שנכתב על ידי בודרוב עצמו בשיתוף פעולה עם עריף אלייב ובהפקתם של בודרוב, סרגיי סליאנוב ואנטון מלניק ובכיכובם של שחקנים כטדאנובו אסאנו, סון הונגליי וצ'ולואוני חולאן בתפקידים הראשיים. מונגול בוחן את נושאי ההקרבה וההשלכות של המלחמה.

הסרט היה הפקה משותפת בין חברות קולנוע ברוסיה, גרמניה וקזחסטן. הצילומים התרחשו בעיקר באזור הרפובליקה העממית של סין, בשטחי מונגוליה הפנימית (אזור אוטונומי מונגולי) ובערבות קזחסטן. הצילומים התחילו בספטמבר 2005 והושלמו בחודש נובמבר 2006. לאחר הקרנת הבכורה שהתקיימה בפסטיבל לקולנוע רוסי בויבורג ב-10 באוגוסט 2007, מונגול שוחרר להפצה מסחרית ברוסיה ב-20 בספטמבר 2007. הופץ גם בהפצה מוגבלת בארצות הברית ב-6 ביוני 2008 והרוויח 5.7 מיליון דולר ממכירות כרטיסים. בנוסף הוא הרוויח כמעט 21 מיליון דולר נוספים בהקרנות בינלאומיות והכניס סך הכל 26.5 מיליון דולר ברוטו. הסרט זכה להצלחה כלכלית מועטה וזכה לרוב לביקורות חיוביות. הסרט היה מועמד בשנת 2007 לפרס האקדמיה בתור הסרט הטוב ביותר בשפה זרה מטעם קזחסטן.

הסרט נועד להיות החלק הראשון בטרילוגיה על ג'ינגיס חאן, כשהעבודה על החלק השני החלה בשנת 2008. בסופו של דבר הפרויקט נזנח, למרות שביולי 2013, במהלך ביקור שנתי בפסטיבל נאדאם באולן בטור, בודרוב אמר לעיתונאים כי הפקת סרט ההמשך החלה וכי הצילומים ייערכו במונגוליה, כפי שתכנן כבר בעת צילומי מונגול, לפני שמחאות מקומיות מנעו זאת, מחשש כי הסרט לא יתאר נכונה את העם המונגולי והגיבור הלאומי ג'ינגיס חאן, מה שגרם לשלב הצילומים לעבור ממונגוליה לקזחסטן.

 עלילה 

בשנת 1192, טמוג'ין, אסיר של ממלכת טנגוט, מספר את הסיפור שלו למן ילדותו ועד להפיכתו לג'ינגיס חאן, באמצעות סדרת פלאשבקים.

 שחקנים ודמויות 
ממוזער|190px|השחקן טדאנובו אסאנו, שגילם את טמוג'ין המבוגר בסרט.

 פרסים ומועמדויות 
הסרט היה מועמד וגם זכה בכמה פרסים בשנים 2007-2009. מבקרים שונים כללו את הסרט ברשימות שלהם לעשרת הסרטים הטובים ביותר של שנת 2008. מייק ראסל ממגזין The Oregonian הכניס את הסרט ברשימת חמשת הסרטים הטובים ביותר של שנת 2008, לורנס טופמן מהעיתון שרלוט אובזרוור הכניס אותו הרשימת שמונת הסרטים הטובים ביותר של שנת 2008, ומוסטו מהניו-יורק פוסט כלל אף הוא את הסרט ברשימת שמונת הסרטים הטובים ביותר של 2008.
פרסקטגוריהמועמדהתוצאהטקס פרסי אוסקר ה-80הסרט הזר הטוב ביותרסרגיי בודרובפסטיבל הסרטים האסייתי-פסיפי 2007הצילום הטוב ביותרסרגיי טרופימובפסטיבל הקולנוע האסייתי ה-2שחקן המשנה הטוב ביותרסון הונגלייפרס איגוד מבקרי הקולנוע 2008הסרט הזר הטוב ביותרסרגיי בודרובפרס הקולנוע האירופי 2008הצילום הטוב ביותרסרגיי טרופימוב ורוג'ייר סטופרסהסרט האירופי הטוב ביותרסרגיי בודרובנשר הזהבעיצוב התלבושות הטוב ביותרקארין לורעיצוב הסאונד הטוב ביותרסטפן קונקןפרס NAACP Image 2009קולנוע יוצא מהכללסרגיי בודרובפרס אגודת מבקרי הקולנוע של לאס וגאס 2008הסרט הזר הטוב ביותרפרס המועצה הארצית לסקירת סרטי קולנוע 2008הסרט הזר הטוב ביותרפרס ניקה 2008הצילום הטוב ביותרסרגיי טרופימוב ורוג'ייר סטופרסעיצוב התלבושות הטוב ביותרקארין לורהבמאי הטוב ביותרסרגיי בודרובהסרט הטוב ביותרעיצוב התפאורה הטוב ביותרדאשי נמדאקוב, ילנה ז'וקובההסאונד הטוב ביותרסטפן קונקן

 סרט המשך 
החאן הגדול (ברוסית: Великий Хан) היה השם הזמני לפרק השני של בודרוב בטרילוגיה מתוכננת על חייו של טמוג'ין, הלא הוא ג'ינגיס חאן. הפרויקט נזנח בסופו של דבר למרות שביולי 2013, במהלך ביקור שנתי נאדאם באולן בטור, בודרוב טען שהצילומים יתחילו שוב, אך ללא התקדמות בפועל.

 פסקול 

הפסקול עבור מונגול, שוחרר בארצות הברית על ידי Varèse Sarabande ב-29 ביולי 2008. המוזיקה הולחנה על ידי תואומס קאנטלינן, עם קטעי מוזיקה נוספים שהולחנו על ידי להקת אלטן אוראג המונגולית.

 קישורים חיצוניים 


 הערות שוליים 

קטגוריה:סרטי 2007
קטגוריה:סרטים במנדרינית
קטגוריה:סרטים ביוגרפיים רוסיים
קטגוריה:סרטי דרמה רוסיים
קטגוריה:סרטים קזחיים
קטגוריה:סרטים רוסיים
קטגוריה:סרטי מלחמה רוסיים
קטגוריה:סרטי אולפני יוניברסל
קטגוריה:סרטי מלחמה אפיים
קטגוריה:סרטים רוסיים מועמדים לפרס אוסקר
קטגוריה:זוכי פרס ניקה
קטגוריה:זוכי פרס נשר הזהב הרוסי
קטגוריה:סרטי האחים וורנר
קטגוריה:סרטי דרמה ביוגרפיים